**Hallgatói elégedettség mérés**

1. **Alapadatok: A munkaügyi Kp. általi nyilv. tart. szám:00982-2009**

A továbbképzés lebonyolításának dátuma: **2010. október 28-30.**

A továbbképzés címe: **Sajátos nevelési igényű gyermekek inkluzív nevelésére felkészítő továbbképzési program**

***A minőségbiztosítási kérdőívek feldolgozásának célja:***

A **Sajátos nevelési igényű gyermekek inkluzív nevelésére felkészítő továbbképzési program** lebonyolítására 2010. október 28, 29, és 30-án került sor intézményünkben. A hallgatók által anonim módon kitöltött kérdőívek feldolgozásával célunk, hogy képzésünkről visszajelzést szerezzünk, melyet a képzési program tökéletesítésére, a hiányosságok pótlására, a hibák korrigálására szeretnénk felhasználni. Intézményünk a visszajelzések konstruktív, korrektív célú felhasználásával igyekszik biztosítani a képzés egyenletesen magas színvonalát.

***A kérdőívek eredményeinek bemutatása:***

Képzésünkre összesen 24 fő jelentkezett. A résztvevők többsége végzettségét tekintve óvópedagógus, kisebb arányban tanító.

A képzés végén minden hallgató kapott egy üres kérdőívet, melyet anonim módon kitölthettek, és egy erre a célra felállított gyűjtődobozban helyezhettek el. Adott területek 5 fokú skálán történő értékelését kértük a résztvevőktől, de szöveges értékelésre is lehetőséget biztosítottunk. Összesen 21 kérdőívet kaptunk vissza, de a kérdőívek hiányos kitöltése is előfordult. A kérdőívek feldolgozása során a kapott eredményeket átlagoltuk, melyeket az alábbi táblázatokban tüntetünk fel. Az eredmények a következők:

**2. Tantárgyi értékelések:**

|  |  |  |  |  |  |  |
| --- | --- | --- | --- | --- | --- | --- |
| ***A tantárgy neve:*** | ***A tantárgy fontossága*** | ***A tantárgy érthetősége, minősége*** | ***A tantárgy mennyisége*** | ***A jegyzet minősége, hasznosíthatósága*** | ***A tantárgy érdekessége*** | ***A számonkérés korrektsége*** |
| ***Oktatáspolitikai ismeretek*** | 4,5 | 4,9 | 4,9 | 4,9 | 4,5 | 4,8 |
| ***Az inkluzív neveléssel kapcsolatos alapfogalmak*** | 4,85 | 4,8 | 4,85 | 4,85 | 4,8 | 4,84 |
| ***Gyógypedagógia – Pedagógia. Hasonlóságok, különbségek az oktatás folyamatában*** | 4,9 | 4,73 | 4,84 | 4,9 | 4,84 | 4,8 |
| ***A pszichodiagnosztika alapjai*** | 4,8 | 4,6 | 4,7 | 4,5 | 4,45 | 4,76 |
| ***Az SNI gyerekek személyiségjellemzői, viselkedési sajátosságai*** | 4,95 | 4,9 | 4,85 | 4,9 | 4,9 | 4,84 |
| ***A befogadó iskola jellemzői. Szegregáció – integráció – inklúzió*** | 4,85 | 4,9 | 4,85 | 4,85 | 4,9 | 4,84 |
| ***A tantárgy neve:*** | ***A tantárgy fontossága*** | ***A tantárgy érthetősége, minősége*** | ***A tantárgy mennyisége*** | ***A jegyzet minősége, hasznosíthatósága*** | ***A tantárgy érdekessége*** | ***A számonkérés korrektsége*** |
| ***Eltérő tanulásszervezési eljárások, a differenciálás lehetőségei*** | 4,95 | 4,95 | 4,95 | 4,95 | 4,95 | 4,92 |
| ***Állatasszisztált***  ***terápiák*** | 4,7 | 4,8 | 4,9 | 4,8 | 4,95 | 4,92 |
| ***Az oktatásba ágyazott fejlesztés. A differenciálás tárgyi eszközei*** | 4,95 | 4,95 | 4,95 | 4,95 | 4,95 | 4,92 |
| ***Módszertan gyakorlat. Az inkluzió multifaktoriális megközelítése egy együttnevelési programban*** | 4,95 | 4,95 | 4,95 | 4,95 | 4,95 | 4,92 |
| ***Tanügyi dokumentáció*** | 4,95 | 5 | 5 | 4,95 | 4,95 | 4,92 |

**3.** **A tantárgyak oktatóira vonatkozó adatok:**

A visszajelzések alapján elvégeztük az oktatókra vonatkozó adatok kiértékelését, a kapott pontértékek átlagolásával. Egyetlen oktatató kapott minden területen kiváló eredményt, de senkit sem értékeltek (4) jó alatti tartományban. Az értékelések között ugyanakkor magas volt a szórás, mely jelzi az előadók eltérő megítélését. Általánosságban azonban leírható, hogy az értékelések erősen összefüggtek adott tantárgy érdekességének és gyakorlati hasznosíthatóságának a megítélésével. A pedagógiához szorosan kapcsolódó tárgyakat oktató pedagógusok általában magasabb pontszámokat kaptak, mint a speciális szakmai, elméleti ismereteket oktatók. Utóbbiakat általában kevésbé érdekesnek és nehezebben érthetőnek ítélték.

1. **Rendszeresen igénybevett szolgáltatásokra vonatkozó értékelések átlageredményei:**

|  |  |
| --- | --- |
| ***A tanulmányi ügyek intézése*** | 4,76 |
| ***A munkatársak segítőkészsége*** | 5 |
| ***Az elektronikus tananyagok rendelkezésre állása*** | 5 |
| ***A tanterem felszereltsége, berendezése*** | 4,2 |
| ***Az előadásokhoz szükséges technikai háttér megléte*** | 4,8 |
| ***A hallgatók tájékoztatásának színvonala*** | 4,5 |

1. **Szöveges vélemény:**

A legtöbb megjegyzés a terem berendezésével állt kapcsolatban. A képzési tematikára vonatkozó megjegyzések szerint, több gyakorlati, praktikus ismeretet szeretnének kapni, melyet a hétköznapi munka során is hasznosítani tudnak. Többen jelezték, hogy a képzés tartalmilag túl sűrű, magasabb óraszámot igényelne. Van, aki szerint, az óvónőkre és tanítókra vonatkozó speciális kiegészítő modulra is szükség lenne, mely mindenképpen elgondolkodtató.

1. ***Összegzés:***

A kapott eredmények alapján elmondhatjuk, hogy a leggyengébb átlageredmények a 4-es körül mozogtak. Ezt jónak értékeljük, de természetesen átgondoljuk a változtatás lehetőségeit is. Fontosnak tartjuk, hogy a speciális szakmai ismereteket közlő tárgyakat érdekesebbé tudjuk tenni leendő hallgatóink részére. Megfontolandó a tananyag tematikájának a csökkentése, amellyel talán mélyíteni tudjuk az átadott ismereteket. A hallgatók tájékoztatására a következő képzések során igyekszünk több időt fordítani, és fontosnak tartjuk a terem berendezésének az átgondolást is, mely a gyakorlati tárgyak oktathatósága szempontjából is elengedhetetlen.